* Stalna delegacija Narodne skupštine u PS SE učestvovala je na Drugom delu redovnog zasedanja PS SE, u Strazburu, od 7. do 11. aprila 2014. godine. U delegaciji su bili šef Stalne delegacije Aleksandra Đurović, članovi Stalne delegacije Nataša Vučković, Miloš Aligrudić i Vladimir Ilić, kao i zamenici članova Katarina Rakić, Stefana Miladinović, Vesna Marjanović, Svetislava Bulajić i Elvira Kovač. Na aprilskom zasedanju, Vesna Marjanović izabrana je za potpredsednicu Komiteta za kulturu, nauku, obrazovanje i medije ove međunarodne organizacije.
* Komitet za politička pitanja i demokratiju PS SE, 11-12. mart 2014. godine, Stokholm, učestvovala Aleksandra Đurović.
* Biro i Stalni komitet PSSE, 6-7. mart 2014. godine, Pariz, učestvovale Aleksandra Đurović i Vesna Marjanović.
* Monitoring komitet PS SE, 4. mart 2014. godine, Malta, učestvovao Miloš Aligrudić.
* Komitet za pravna pitanja i ljudska prava PS SE, 3. mart 2014. godine, Pariz, učestvovala Svetislava Bulajić.
* Poseta Žan-Klod Minjona, bivšeg predsednika PS Saveta Evrope i kandidata za generalnog sekretara Saveta Evrope Srbiji, 25. februara 2014. godine.
* Poseta predizborne misije Parlamentarne skupštine Saveta Evrope Srbiji, 18-21. februar 2014. godine.
* Stalna delegacija Narodne skupštine u PS SE učestvovala je na januarskom zasedau ove organizacije, u Strazburu, od 27. do 31. januara 2014. godine. Parlamentarnu delegaciju predvodila je Aleksandra Đurović, a u delegaciji su bili narodni poslanici Miloš Aligrudić, Katarina Rakić, Stefana Miladinović, Nataša Vučković, Vesna Marjanović, Vladimir Ilić i Svetislava Bulajić. Na sastanku Političkog komiteta PS SE, za novog izvestioca o situaciji na Kosovu izabran je Augustin Konde iz Španije. Tokom januarskog zasedanja, narodna poslanica Vesna Marjanović izabrana je za potpredsednicu Potkomiteta za kulturu, kulturnu raznolikost i baštinu PS SE.
* Na sastanku Komiteta za kulturu, nauku, obrazovanje i medije PS SE, održanom od 2. do 6. decembra 2013. godine u Parizu, usvojen je Izveštaj zamenice člana stalne delegacije Narodne skupštine pri PS SE Vesne Marjanović o kulturnom nasleđu u Evropi.
* Delegacija Narodne skupštine učestvovala je na sastanku Biroa i Stalnog komiteta PS SE 21. i 22. novembra 2013. godine u Beču. Na sastanku Stalnog komiteta PS SE jednoglasno je usvojeno mišljenje o Nacrtu Konvencije Saveta Evrope o borbi protiv trgovine ljudskim organima, a u raspravi je učestvovala i Aleksandra Đurović, šef Stalne delegacije Narodne skupštine. Tom prilikom je podsetila članove Stalnog komiteta na izveštaj i rezoluciju Dika Martija o nehumanom postupanju prema ljudima i nelegalnoj trgovini ljudskim organima, januara 2011. Predložila je da Parlamentarna skupština, organ koji je usvojio rezoluciju Dika Martija, zatraži od Specijalne istražne grupe EULEKS-a da podnese izveštaj o svom radu. U delegaciji Narodne skupštine bila je i Nataša Vučković.
* Članica stalne delegacije Narodne skupštine u PS SE Nataša Vučković izabrana je za izvestioca PS SE za izveštaj i rezoluciju o sprečavanju uvođenja neprimerenih ograničenja za rad NVO u Evropi, na sastanku Komiteta za pravna pitanja i ljudska prava PS SE, 6. novembra 2013. godine u Parizu.
* Stalna delegacija Narodne skupštine u PSSE učestvovala je na jesenjem zasedanju ove organizacije u Strazburu, od 30. septembra do 4. oktobra 2013. godine.
Našu parlamentarnu delegaciju je predvodila Aleksandra Đurović, šef stalne delegacije, a u delegaciji su bili i Stefana Miladinović, Nataša Vučković, Vesna Marjanović, Miloš Aligrudić, Vladimir Ilić i Svetislava Bulajić.
* Stalna delegacija Narodne skupštine u Parlamentarnoj skupštini Saveta Evrope, učestvovala na junskom zasedanju ove organizacije, od 24. do 28. juna 2013. godine, u Strazburu. Delegaciju Narodne skupštine predvodila je Aleksandra Đurović, a članovi delegacije bili su narodni poslanici Nataša Vučković, Miloš Aligrudić, Vesna Marjanović, Stefana Miladinović, Svetislava Bulajić i Katarina Rakić.
* Stalna delegacija Narodne skupštine u Parlamentarnoj skupštini Saveta Evrope, učestvovala na prolećnom zasedanju ove organizacije, od 22. do 26. aprila 2013. godine, u Strazburu. U okviru zasedanja usvojen je i Izveštaj o napretku sprovođenja Rezolucije 1912 o “Situaciji na Kosovu i ulozi Saveta Evrope”. Delegaciju Narodne skupštine predvodila je Aleksandra Đurović, a članovi delegacije bili su narodni poslanici Nataša Vučković, Miloš Aligrudić, Vesna Marjanović, Stefana Miladinović, Svetislava Bulajić i Katarina Rakić.
* Komitet za pravna pitanja i ljudska prava Parlamentarne skupštine Saveta Evrope je na zasedanju, 19. marta 2013. godine, u Parizu jednoglasno usvojio predlog Rezolucije i Izveštaj Alternativne krivične sankcije, koji je predložila Nataša Vučković, narodna poslanica i članica stalne delegacije Narodne skupštine u PSSE.
* Stalna delegacija Narodne skupštine u Parlamentarnoj skupštini Saveta Evrope učestvovala na januarskom zasedanju od 21. do 25. januara 2013. godine, u Strazburu. Delegaciju Narodne skupštine činili su narodni poslanici Nataša Vučković, Miloš Aligrudić, Vesna Marjanović, Stefana Miladinović, Svetislava Bulajić, Elvira Kovač, Saša Milenić, Đorđe Milićević, Vladimir Ilić i Aleksandra Đurović.

Prvog dana zimskog zasedanja PSSE, zamenica člana delegacije Aleksandra Đurović izabrana je za potpredsednicu ove organizacije, dok su drugog dana rada, članovi delegacije Miloš Aligrudić i Nataša Vučković izabrani za predsednika Podkomiteta za spoljne poslove PSSE i za predsednicu Komiteta za pravila procedure i mandatna pitanja. Takođe, zamenica člana delegacije Vesna Marjanović izabrana je u Biro socijalističke grupe.
* Stalna delegacija Narodne skupštine u Parlamentarnoj skupštini Saveta Evrope učestvovala u radu oktobarskog zasedanja ove organizacije od 1. do 5.oktobra 2012.godine, u Strazburu. Delegaciju Narodne skupštine činili narodni poslanici Ljubica Vasić, Nataša Vučković, Miloš Aligrudić, Vesna Marjanović, Stefana Miladinović i Radojko Obradović.
* Stalna delegacija Narodne skupštine Republike Srbije u Parlamentarnoj skupštini Saveta Evrope, koju je predvodio prof. dr Dragoljub Mićunović, šef delegacije, u sastavu: Miloš Aligrudić, Nataša Vučković i Elvira Kovač, učestvovala je na Trećem redovnom zasedanju Parlamentarne skupštine Saveta Evrope, u Strazburu, od 25. do 29. juna 2012. godine.